ai4bharat/Pralekha huggingface dataset:
विद्युत मंत्रालय
विद्युत मंत्री ने बजट को ऐतिहासिक, जनता के अनुकूल और प्रगतिशील करार दिया
वित्त मंत्री ने करदाताओं का आभार प्रकट करते हुए कहा, ‘’ आपके कर ने गरीबों के लिए बिजली के कनेक्शन्स का भुगतान किया’’
एलईडी बल्ब के साथ उपभोक्ताओं को बिजली के बिलों में प्रति वर्ष 50,000 करोड़ रुपये की बचत हुई
श्री आर. के. सिंह ने आज नई दिल्ली में कहा, “अंतरिम बजट 2019-20 ऐतिहासिक, जनता के अनुकूल और प्रगतिशील है। यह समस्त जरूरतमंद वर्गों को सहायता प्रदान करता है साथ ही वित्तीय विवेक को भी बरकरार रखता है।” उन्होंने आशा व्यक्त की कि बजट हर चेहरे पर मुस्कान लाने में समर्थ होगा।
वित्त मंत्री के बजट भाषण में विद्युतीकरण के क्षेत्र में भारत को मिली सफलता का विशेष उल्लेख किया गया। उन्होंने कहा, “ वर्ष 2014 तक लगभग 2.5 करोड़ परिवार बिजली के बिना 18वीं सदी जैसा जीवन बिताने को विवश थे। ‘सौभाग्य योजना’ के अंतर्गत हमने लगभग हर एक परिवार को निशुल्क बिजली कनेक्शन उपलब्ध कराया है। मार्च, 2019 तक समस्त इच्छुक परिवारों को बिजली का कनेक्शन मिल जाएगा।”
उन्होंने करदाताओं का भी आभार प्रकट करते हुए कहा, ‘’ आपके कर ने पीढियों से अंधेरे में जिंदगी बिता रहे गरीबों के लिए बिजली के कनेक्शन्स का भुगतान किया।’’
उजाला योजना पर टिप्पणी करते हुए वित्त मंत्री ने कहा कि सरकार और निजी क्षेत्र के मिले-जुले प्रयासों से 143 करोड़ एलईडी बल्ब बेचे जा चुके हैं और इसके परिणामस्वरूप निर्धन और मध्य वर्गीय परिवारों के बिजली के बिलों में प्रति वर्ष लगभग 50,000 करोड़ रुपये की बचत हुई है।
उन्होंने भारत को प्रदूषण मुक्त राष्ट्र बनाने के लिए इलेक्ट्रिक वाहनों और नवीकरणीय ऊर्जा पर भी बल दिया। वित्त मंत्री ने स्वच्छ ऊर्जा के प्रति भारत की प्रतिबद्धता का उल्लेख करते हुए अंतर्राष्ट्रीय सौर गठबंधन का उदाहरण प्रस्तुत करते हुए कहा, “भारत की सौर ऊर्जा सृजन की संस्थापित क्षमता पिछले 5 वर्षों में 10 गुना से ज्यादा बढ़ गई है। यह क्षेत्र अब नवीन किस्म के रोजगार के लाखों साधनों का सृजन कर रहा है। ”
प्रधानमंत्री कार्यालय
प्रधानमंत्री 4 दिसंबर को आईआईटी-2020 वैश्विक शिखर सम्मेलन को संबोधित करेंगे
प्रधानमंत्री श्री नरेन्द्र मोदी 4 दिसंबर 2020 को प्रातः 09:30 बजे, पेन आईआईटी, यूएसए द्वारा आयोजित आईआईटी-2020 वैश्विक शिखर सम्मेलन को संबोधित करेंगे।
इस वर्ष के शिखर सम्मेलन का विषय 'द फ्यूचर इज नाउ' है। शिखर सम्मेलन वैश्विक अर्थव्यवस्था, प्रौद्योगिकी, नवाचार, स्वास्थ्य, आवास संरक्षण और सार्वभौमिक शिक्षा जैसे मुद्दों पर केंद्रित होगा।
पेन आईआईटी, यूएसए 20 वर्ष से अधिक पुराना एक संगठन है और पेन आईआईटी, यूएसए 2003 से इस सम्मेलन का आयोजन करता आ रहा है। इस सम्मेलन में उद्योग, शिक्षा और सरकार सहित विभिन्न क्षेत्रों के वक्ताओं को आमंत्रित किया जाता है। पेन आइआइटी अमेरिका के पूर्व छात्रों की एक स्वयंसेवी टीम द्वारा संचालित किया जाता है।
युवा कार्यक्रम एवं खेल मंत्रालय
भारतीय खेल प्राधिकरण-एसएआई सक्रिय रूप से वापस लौटने वाले एथलीटों के लिए उचित रूप से ये प्रशिक्षण जारी रखना सुनिश्चित करने के लिए सक्रिय कदम उठा रहा है
भारतीय खेल प्राधिकरण ने ओलम्पिक खेलों से जुड़े एथलीटों के लिये उचित प्रशिक्षण जारी रखना सुनिश्चित करने के उद्देश्य से विभिन्न प्रतियोगिताओं में भाग लेकर अपने प्रशिक्षण केंद्रों में वापस लौटने वाले खिलाड़ियों के लिए संगरोध नियमों में संशोधन किया है।
11 सितंबर और 3 दिसंबर, 2020 को जारी की गई मानक संचालन प्रक्रियाओं में आंशिक संशोधन करते हुए, भारतीय खेल प्राधिकरण ने यह सुनिश्चित किया है कि राष्ट्रीय शिविरों में लौटने वाले और भारतीय खेल प्राधिकरण के प्रशिक्षण केंद्रों और अन्य प्रशिक्षण केंद्रों में सुरक्षा से समझौता किए बिना प्रशिक्षण जारी रख सकते हैं।
एक बयान में, भारतीय खेल प्राधिकरण ने कहा कि यह सुनिश्चित करने के लिए उपाय पेश किए गए हैं जिससे एथलीट अपने प्रशिक्षण कार्यक्रम में निरंतरता बनाए रखने में सक्षम हो सकें। इस फैसले से एथलीट अपने प्रशिक्षण दिनचर्या को फिर से शुरू कर सकेगा, लेकिन उस खिलाडी को पहले सात दिनों तक बायो बबल में बने रहने वाले एथलीटों से दूर रखा जाएगा। यह अलगाव तब तक जारी रहेगा जब तक वह नकारात्मक आरटी-पीसीआर जांच रिपोर्ट नहीं जमा कर देता।
टोक्यो ओलंपिक खेलों के लिए छह महीने ही बचे हैं और घरेलू और अंतरराष्ट्रीय प्रतियोगिता फिर से शुरू होने के साथ, एथलीटों के पास ओलंपिक खेलों के लिए योग्यता हासिल करने या प्रतियोगी स्पर्धा हासिल करने के लिए विभिन्न प्रतियोगिताओं में शामिल होना शुरू हो जाएगा। एक प्रतियोगिता में भाग लेकर वापस लौटने पर हर बार सात दिनों के लिए खुद को संगरोध में रखने से खिलाड़ी का उसकी खेल स्पर्धा का तारतम्य टूट जाता है और इससे उनके प्रशिक्षण पर प्रतिकूल प्रभाव पड़ेगा।
भारतीय खेल प्राधिकरण ने अपने सभी प्रशिक्षण केंद्रों के प्रमुखों से कहा है कि विभिन्न प्रतियोगिताओं से लौट रहे एथलीट्स को तब तक एक अलग हॉस्टल या हॉस्टल के ब्लॉक में रखा जाना चाहिए, जब तक कि उनकी आरटी-पीसीआर जांच सात दिनों के अंत में नकारात्मक न प्राप्त हो जाए। वापस लौटने वाले एथलीट्स को उन एथलीट्स के संपर्क में आने से रोकने के लिये भी कहा गया है जो बायो बबल में रह रहे हैं।
भारतीय खेल प्राधिकरण सभी प्रशिक्षण केंद्रों के प्रमुखों और प्रशिक्षकों को एक उचित कार्यक्रम तैयार करने का निर्देश दिया गया है ताकि प्रतियोगिता से लौटने वाले एथलीट प्रशिक्षण की निरंतरता सुनिश्चित करने के लिए खेल, जिम और खेल विज्ञान सुविधाओं के क्षेत्र का उपयोग कर सकें, लेकिन संबंधित केंद्रों में पहले से प्रशिक्षण प्राप्त कर रहे एथलीटों की सुरक्षा से समझौता किए बिना वापस लौटने वाले एथलीट्स का प्रशिक्षण जारी रखा जाए।
इसी तरह, सभी केंद्रों को आरटी-पीसीआर जांच रिपोर्ट उपलब्ध होने तक प्रतियोगिता से लौटने वाले एथलीटों के लिए अलग से भोजन की व्यवस्था करने की सलाह दी गई है। उन जगहों पर जहां एक अलग भोजन क्षेत्र बनाना संभव नहीं है, वे शिविर में वापस रहने वाले लोगों के साथ ऐसे व्यक्तियों के साथ जाने से रोकने के लिए एक विस्तृत कार्यक्रम बनाएंगे।
उप राष्ट्रपति सचिवालय
उच्च शिक्षा में समानता को सुरक्षा करना और बढ़ावा देना हमारे लिए आवश्यक है : उपराष्ट्रपति
सोच, कर्म और मन से सभी शिक्षकों का संपूर्ण विकास होना शिक्षा का लक्ष्य हो
उच्च शैक्षिक संस्थाओं में अनुसंधान और नवाचार को बढ़ावा देने के लिए हमें अनुकूल वातावरण तैयार करना चाहिए
हमारे बच्चों को मिलने वाली शिक्षा की गुणवत्ता पर हमें अच्छी तरह ध्यान देना चाहिए
भारत जीवन में बदलाव लाने वाली डिजिटल क्रांति से गुजर रहा है ; प्रौद्योगिकी से शासन में लोगों की भागीदारी बढ़ी है
सेक्रेड हार्ट कॉलेज, तेवारा, एर्नाकुलम के प्लेटिनम जुबली समारोह का उद्घाटन किया
स्कूलों के लिए विद्याधनम ट्रस्ट द्वारा दान में प्राप्त किंडल ई-रीडर वितरित किए
(उपराष्ट्रपति श्री एम. वेंकैया नायडू ने सेक्रेड हार्ट कॉलेज, तेवारा, कोच्चि, केरल के प्लेटिनम जुबली समारोह में उपस्थित लोगों को आज संबोधित करते हुए कहा कि उच्च शिक्षा में समानता कायम रखना और उसे बढ़ावा देना हमारे लिए आवश्यक है। साथ ही, हमें इसमें महिलाओं, अल्पसंख्यकों और दिव्यांगों के समावेशन को सुनिश्चित करते हुए उनकी उच्च शिक्षा के लिए एक बाधामुक्त वातावरण तैयार करने पर जोर देना चाहिए।
इस अवसर पर उपराष्ट्रपति ने संस्थान, इसके कर्मचारी और छात्रों को बधाई दी और आशा व्यक्त करते हुए कहा कि इस संस्थान द्वारा प्राप्त अनुभव संपदा से बहुत से युवाओं को बुद्धि और ज्ञान प्राप्ति में मदद मिलेगी।
श्री नायडू ने शिक्षा के क्षेत्र में अनेक योगदानों को लेकर कार्मेलाइट्स ऑफ मैरी इम्माकुलेट  की सराहना की, जो इसके संस्थापक स्वप्नदृष्टा संत कुरियाकोस चावरा के ज्ञानवान नेतृत्व में संभव हुआ। उपराष्ट्रपति ने कहा कि संत कुरियाकोस चावरा समाज से अलग-थलग जीवन को पवित्र नहीं मानते थे। वे सकारात्मक तरीके से समाज से लगाव को पवित्र मानते थे।
शिक्षा को रोजगार के साथ-साथ ज्ञान प्राप्ति और ज्ञानवृद्धि तथा सशक्तिकरण बताते हुए, श्री नायडू ने कहा कि सोच, कर्म और मन से सभी शिक्षकों का संपूर्ण विकास ही शिक्षा का लक्ष्य होना चाहिए। उन्होंने कहा कि इसे जानकारी, कौशल और नजरिया प्रदान करना चाहिए, जो 21वीं सदी के लिए आवश्यक है।
एक विश्वगुरु के रूप में भारत की चर्चा करते हुए, उपराष्ट्रपति ने कहा कि विश्व भर से छात्र और ज्ञान प्राप्ति के इच्छुक व्यक्ति ज्ञान और बुद्धि की खोज में नालंदा एवं तक्षशिला के हमारे महान विश्वविद्यालयों में आते थे। उन्होंने कहा कि व्यक्ति एवं समाज, दोनों की उन्नति और विकास के लिए शिक्षा एक आधार है।
शिक्षा के सच्चे धर्म का वर्णन करते हुए, उपराष्ट्रपति ने कहा कि शिक्षा एक प्रक्रिया है जिसके द्वारा चरित्र का निर्माण होता है, दिमाग की शक्ति बढ़ती है और हमारी बौद्धिकता तीव्र होती है। श्री नायडू ने कहा कि शिक्षा वह क्षमता है जो भेदभाव और जातिवाद जैसी गलत सामाजिक परंपराओं से मुक्ति दिलाती है।
आर्थिक संकेतकों और आधारभूत सुविधाओं के रूप में बेहतर कार्य करने के लिए केरल की सराहना करते हुए, उपराष्ट्रपति ने कहा कि केरल के लोगों ने ही इस राज्य को बेजोड़ बनाया है। केरल की जीवन प्रत्याशा के आंकड़े, शैक्षिक उपलब्धियों और स्त्री–पुरूष अनुपात की चर्चा करते हुए, श्री नायडू ने कहा कि केरल की प्रगति अनुकरणीय है। उन्होंने कहा कि केरल सभी धर्मों का समान रूप से स्वागत करने वाला एक अनोखा राज्य है।
केरल के राज्यपाल न्यायमूर्ति  श्री पी. सदाशिवम, कोच्चि की मेयर सुश्री सौमिनी जैन, सांसद श्री के वी थॉमस, विधायक श्री हिबी इडेन और अन्य गणमान्य व्यक्ति इस अवसर पर उपस्थित थे।
श्रम और रोजगार मंत्रालय
ईएसआईसी की 179वीं बैठक आयोजित
ईएसआईसी मेडिकल कॉलेज एवं अस्पताल, सनतनगर , के.के. नगर  और फरीदाबाद  में अतिरिक्त नए सुपर-स्पेशियलिटी पदों का सृजन
पश्चिम बंगाल के दुर्गापुर स्थित ईएसआई अस्पताल में बिस्तरों की संख्या 150 से बढ़ाकर 250 करने को मंजूरी
 ने आज श्रम एवं रोजगार राज्य मंत्री  श्री संतोष कुमार गंगवार की अध्यक्षता में अपनी 179वीं बैठक में सेवाएं मुहैया कराने की अपनी व्यवस्था को बेहतर करने के लिए कुछ अत्यंत महत्वपूर्ण निर्णय लिए।
· इस बैठक में वित्त वर्ष 2018-19 के लिए ईएसआईसी के अंकेक्षित वार्षिक खातों के साथ-साथ भारत के नियंत्रक एवं महालेखा परीक्षक की रिपोर्ट और वर्ष 2018-19 की वार्षिक रिपोर्ट के मसौदे का अनुमोदन किया गया, ताकि इन्हें केन्द्र सरकार को अग्रेषित किया जा सके। वार्षिक रिपोर्ट के अनुसार वर्ष 2018-19 के दौरान 1,77,444 अतिरिक्त कारखानों/प्रतिष्ठानों को ईएसआई योजना के दायरे में लाया गया। इसके साथ ही इनकी संख्या बढ़कर 12,11,174 के स्तर पर पहुंच गई है। बीमित व्यक्तियों/पारिवारिक इकाइयों की संख्या पिछले वर्ष के 3.43 करोड़ से बढ़कर 3.49 करोड़ के उच्च स्तर पर पहुंच गई है। चिकित्सा लाभ पर व्यय पिछले वर्ष के 6867 करोड़ रुपये से बढ़कर वर्ष 2018-19 में 8721 करोड़ रुपये के स्तर पर जा पहुंची है।
· ईएसआईसी मेडिकल कॉलेज एवं अस्पताल, सनतनगर , के.के. नगर  और फरीदाबाद  में कुछ सुपर-स्पेशियलिटी विभागों/डॉक्टरों का प्रावधान न होने/अनुपलब्धता तथा इलाज में देरी के कारण ईएसआई लाभार्थियों के तनाव को कम करने के लिए निगम ने अपनी बैठक में ऑन्कोलॉजी, न्यूरोलॉजी, नेफ्रोलॉजी और गैस्ट्रोएंटरोलॉजी जैसे अतिरिक्त नए सुपर-स्पेशियलिटी पदों के सृजन के प्रस्ताव को मंजूरी दे दी। इससे मेडिकल कॉलेजों/अस्पतालों में इन सुपर-स्पेशियलिटी चिकित्सा सेवाओं को मुहैया कराने के साथ-साथ सुपर-स्पेशियलिटी उपचार  संबंधी व्यय को भी कम करने में मदद मिलेगी।
· दुर्गापुर स्थित ईएसआई अस्पताल में ज्यादा बिस्तरों  की आवश्यकता को ध्यान में रखते हुए वहां बिस्तरों की संख्या को मौजूदा 150 से बढ़ाकर 250 बिस्तर करने को भी मंजूरी इस बैठक में दी गई।
· ईएसआईसी सुपर-स्पेशियलिटी अस्पताल, सनतनगर में सुपर-स्पेशियलिटी से जुड़े तीन वर्षीय डीएनबी  पाठ्यक्रमों को शुरू करने के प्रस्ताव को भी मंजूरी दे दी गई है।
श्री गंगवार ने इस अवसर पर ईएसआईसी डायरी 2020, ईएसआईसी कैलेंडर 2020 और ईएसआई समाचार का भी विमोचन किया। कैलेंडर 2020 और डायरी 2020 की थीम ईएसआईसी विजन 2022 है, जिसमें ईएसआई योजना की पहुंच बढ़ाने और सेवाएं मुहैया कराने की व्यवस्था को बेहतर करने के लिए की गई नवीनतम पहलों के बारे में विस्तार से बताया गया है।
श्रम एवं रोजगार मंत्रालय में सचिव श्री हीरा लाल समारिया, ईएसआईसी के महानिदेशक श्री राज कुमार, श्रम एवं रोजगार मंत्रालय में अपर सचिव श्रीमती अनुराधा प्रसाद, कर्मचारियों एवं नियोक्ताओं के प्रतिनिधिगण, ईएसआईसी के सदस्य, सांसद और राज्य सरकारों के प्रतिनिधिगण भी इस अवसर पर उपस्थित थे।
रक्षा मंत्रालय
ओएफबी ने मरीजों की स्क्रीनिंग, आइसोलेशन और क्वारंटाइन के लिए दो बेड वाले टेंट तैयार किए
आयुध निर्माणी बोर्ड ने अरुणाचल प्रदेश को 50 टेंट मुहैया कराए
आयुध निर्माणी बोर्ड  कोरोना वायरस  के खिलाफ लड़ाई में महत्वपूर्ण भूमिका निभा रहा है। इस महामारी के खिलाफ ओएफबी की अथक लड़ाई के बारे में ये साप्ताहिक अपडेट हैं:
दो बेड वाले टेंट
ओएफबी ने मरीजों की स्क्रीनिंग, आइसोलेशन और क्वारंटाइन के लिए चिकित्सा उपकरणों से लैस दो बेड वाले टेंट तैयार कर आइसोलेशन वार्ड के लिए एक किफायती समाधान या विकल्प पेश किया है। इन विशेष टेंटों  का उपयोग आपातकालीन चिकित्सा, मेडिकल स्क्रीनिंग, गंभीर हालत वाले मरीजों को प्राथमिक चिकित्सा सुविधा देने और क्वारंटाइन के लिए किया जा सकता है। 9.55 वर्ग मीटर के फर्श क्षेत्र  वाले ये टेंट दरअसल जलरोधक कपड़े, हल्के स्टील और अल्यूमीनियम मिश्र धातु से तैयार किए गए हैं।
ये टेंट किसी भी स्थान एवं इलाके में स्थापित किए जा सकते हैं और कुछ ही समय के भीतर पारंपरिक अस्पतालों में मिलने वाली सुविधाओं के अलावा अतिरिक्त सुविधाएं सुलभ कराने में मददगार साबित होते हैं। आयुध उपकरण कारखाना, कानपुर ने ये टेंट तैयार किए हैं। इस तरह के 50 टेंट अरुणाचल प्रदेश सरकार को भेजे गए हैं।
हैंड सैनिटाइजर और फेस मास्क
आयुध निर्माणी बोर्ड की एक इकाई ऑप्टो इलेक्ट्रॉनिक्स फैक्टरी, देहरादून ने 6 अप्रैल, 2020 को उत्तराखंड के राज्यपाल को हैंड सैनिटाइजर की 2,500 बोतलें  और 1,000 फेस मास्क दान में दिए हैं।
ओएफबी की एक इकाई कोर्डाइट फैक्टरी, अरुवंकडु ने 08 अप्रैल, 2020 को तमिलनाडु के नीलगिरी जिले के पुलिस अधिकारियों को 100 लीटर सैनिटाइजर दिए।
पुणे स्थित हाई एक्सप्लोसिव्स फैक्टरी  ने 9 अप्रैल, 2020 को मेसर्स एचएलएल, बेलगावी को 2,500 लीटर सैनिटाइटर की पहली खेप भेजी।
धूम्रीकरण कक्ष
आयुध निर्माणी अंबाझरी , नागपुर ने स्वच्छता के उद्देश्य से धूम्रीकरण कक्ष विकसित किया है। यह पूरी तरह से पोर्टेबल है और इसे आसानी से कहीं भी ले जाया  जा सकता है। इसे ओएफएजे अस्पताल के मुख्य प्रवेश द्वार पर स्थापित किया गया है।
हैंडवाशिंग सिस्टम
आयुध निर्माणी, देहरादून ने 7 अप्रैल, 2020 को पुलिस अधिकारियों को ‘साबुन बनाने की मशीन से लैस स्वदेश निर्मित पैडल संचालित हैंडवाशिंग सिस्टम’ सौंपा।
आयुध निर्माणी देहु रोड, पुणे ने 6 अप्रैल, 2020 को देहुगांव में मजदूरों के बीच भोजन किटों का वितरण किया।
रक्षा मंत्रालय
उद्घाटन समारोह: भारत-जापान संयुक्त सैन्य अभ्यास 'धर्म गार्डियन 2018'
मिजोरम के वैरेनगेट के काउंटर इंसर्जेंसी एंड जंगल वारफेयर स्कूल में 1 नवंबर 2018 को भारतीय और जापानी सेनाओं के बीच एक संयुक्त सैन्य अभ्यास धर्म गार्डियन 2018 शुरू हुआ। जापानी सेना का प्रतिनिधित्व 32वीं इन्फैंट्री बटालियन द्वारा किया जा रहा है जबकि भारतीय पक्ष का प्रतिनिधित्व 6/1 गोरखा राइफल्स द्वारा किया जा रहा है। इस अभ्यास में दोनों बटालियन में से प्रत्येक की ओर से लगभग एक दस्ता भाग ले रहा है। उद्घाटन समारोह में दोनों देशों के प्रतिनिधियों ने अपने राष्ट्रगान को गाते हुए इस सैन्य अभ्यास की देशभक्ति के साथ शुरुआत की।
यह अपने तरह का पहला संयुक्त सैन्य अभ्यास है जिसे 14 नवंबर 2018 से 14 नवंबर 2018 तक 14 दिनों तक आयोजित किया गया है। इस अभ्यास में कक्षाओं के भीतर और बाहर की प्रशिक्षण गतिविधियों का संतुलन होगा। इस अभ्यास का उद्देश्य दोनों सेनाओं के बीच कौशल एवं अनुभव साझा करने के साथ-साथ सेना से सेना के संबंधों को बढ़ावा देना है। इसमें वैश्विक आतंकवाद के खिलाफ लड़ाई लड़ने के लिए सामरिक कौशल को बढ़ाने और दोनों देशों के बलों के बीच पारस्परिकता बढ़ाने पर जोर दिया जाएगा जो किसी संयुक्त अभियान की सफलता के लिए काफी महत्वपूर्ण होता है।
शहरी युद्ध परिदृश्य में होने वाले संभावित खतरों से निपटने के लिए दोनों पक्ष सुविकसित सामरिक ड्रिल के तहत संयुक्त रूप से प्रशिक्षण देंगे, योजना बनाएंगे और उन्हें निष्पादित करेंगे। यह अभ्यास एक-दूसरे की सेना के लिए सम्मान और पारस्परिक समझ विकसित करने में महत्वपूर्ण योगदान करेगा।
आर.के.मीणा/अर्चना/संजित-11069
(Visitor Counter : 126
रेल मंत्रालय
मध्य प्रदेश और महाराष्ट्र में उपयोग के लिए रेलवे ने 22 अतिरिक्त कोविड केयर कोच तैनात किए
भारत के विभिन्न हिस्सों में अब 191 आइसोलेशन कोच इस्तेमाल में
इन आइसोलेशन कोचों में अब तक 2990 कोविड केयर बेड उपलब्ध
राज्यों द्वारा उपयोग के लिए रेलवे ने लगभग 64000 बेड तैयार किए
कोविड के खिलाफ एकजुट लड़ाई में राष्ट्र की क्षमताओं को मजबूत करते हुए रेल मंत्रालय ने अपनी बहु-आयामी पहलों के बीच करीब 64,000 बेड साथ लगभग 4,000 आइसोलेशन कोचों को तैनात किया है।
राज्यों के साथ साझा रूप से काम करने और यथासंभव सामंजस्यपूर्ण जल्द कार्यवाही के लिए एक आदेश को लेकर अपने समझौता ज्ञापन को पूरा करने के लिए रेलवे ने जोनों और डिवीजनों को सशक्त बनाने की एक विकेंद्रीकृत कार्य योजना तैयार की है। इन आइसोलेशन कोचों को आसानी से स्थानांतरित और भारतीय रेल नेटवर्क पर मांग के स्थानों पर इन्हें तैनात किया जा सकता है।
वहीं राज्यों की मांग के अनुसार वर्तमान में कोविड मरीजों की देखभाल के लिए विभिन्न राज्यों को 2990 बेड की क्षमता के साथ 191 कोच सौंपे गए हैं। मौजूदा समय में आइसोलेशन कोचों का इस्तेमाल दिल्ली, महाराष्ट्र , मध्य प्रदेश  में किया जा रहा है। रेलवे ने उत्तर प्रदेश के बड़े शहरों जैसे; फैजाबाद, भदोही, वाराणसी, बरेली और नजीबाबाद में भी 50 कोच लगाए हैं।
दिल्ली, उत्तर प्रदेश, मध्य प्रदेश और महाराष्ट्र में तैनात इन कोचों की उपयोगिता की अद्यतन स्थिति निम्नलिखित है -
वर्तमान में महाराष्ट्र के नांदरूबार में 58 मरीज इस सुविधा का इस्तेमाल कर रहे हैं। अब तक राज्य स्वास्थ्य प्राधिकारियों द्वारा मरीजों के डिस्चार्ज के साथ कुल 85 भर्ती पंजीकृत किए गए हैं। अभी भी 330 बेड उपलब्ध हैं।
रेलवे ने दिल्ली में 1200 बिस्तरों की क्षमता के साथ 75 कोविड केयर कोचों की राज्य सरकार की मांग को पूरा किया है। इनमें से 50 कोच शकूरबस्ती और 25 कोच आनंद विहार स्टेशन पर तैनात हैं। अब तक इनमें 5 भर्ती पंजीकृत किए गए हैं। 1196 बेड अभी भी उपलब्ध हैं।
मध्य प्रदेश राज्य सरकार द्वारा 2 कोचों की मांग के संबंध में पश्चिमी रेलवे के रतलाम डिवीजन ने इंदौर के पास तीही स्टेशन पर 320 बेड की क्षमता वाले 22 कोच तैनात किए हैं। वहीं भोपाल में 20 कोच तैनात किए गए हैं। नवीनतम आंकड़ों के अनुसार एक डिस्चार्ज के साथ इनमें 13 मरीजों को भर्ती किया गया। इनमें अभी 280 बेड उपलब्ध हैं।
नवीनतम रिकॉर्ड के अनुसार, उपरोक्त राज्यों में कुल मिलाकर 103 मरीजों को भर्ती किया गया। इनमें से 39 को डिस्चार्ज किया जा चुका है। वर्तमान में 64 कोविड मरीज इन आइसोलेशन कोचों का उपयोग कर रहे हैं।
हालांकि उत्तर प्रदेश राज्य सरकार द्वारा अब तक कोचों की मांग नहीं की गई है, फैजाबाद, भदोही, वाराणसी, बरेली और नजीबाबाद में कुल 800 बिस्तरों  की क्षमता के साथ प्रत्येक स्थान में 10 कोच रखे गए हैं।
प्रधानमंत्री कार्यालय
प्रधानमंत्री ने श्री मन्नथु पद्मनाभन जी को उनकी पुण्यतिथि पर श्रद्धांजलि अर्पित की
प्रधानमंत्री श्री नरेन्द्र मोदी ने श्री मन्नथु पद्मनाभन जी को उनकी पुण्यतिथि पर श्रद्धांजलि अर्पित की।
प्रधानमंत्री ने एक ट्वीट में कहा,“श्री मन्नथु पद्मनाभन जी को उनकी पुण्यतिथि पर श्रद्धांजलि अर्पित करते हैं। हम समाज कल्याण और युवा सशक्तीकरण में उनके लंबे समय तक दिए गए योगदान का भी स्मरण करते हैं। उनके उच्च विचार अनेक लोगों को लगातार प्रेरित कर रहे हैं।”
नागरिक उड्डयन मंत्रालय
लाइफलाइन उड़ान के अंतर्गत एयर इंडिया, अलायंस एयर, आईएएफ और निजी विमानन कंपनियों ने 443 उड़ानों का किया संचालन
एयर इंडिया, अलायंस एयर, आईएएफ और निजी विमानन कंपनियों द्वारा लाइफलाइन उड़ान के तहत 443 उड़ानें संचालित की गई हैं। इनमें से 265 उड़ानें एयर इंडिया और अलायंस एयर द्वारा संचालित की गई हैं। अभी तक लगभग 821.07 टन कार्गो की ढुलाई की जा चुकी है और 4,34,531 किमी से अधिक हवाई दूरी तय की गई है। नागरिक उड्डयन मंत्रालय द्वारा ‘लाइफलाइन उड़ान’ की उड़ानों को संचालित किया जा रहा है, ताकि कोविड-19 के खिलाफ भारत के युद्ध का समर्थन करने के लिए देश के दूर-दराज के हिस्सों में आवश्यक चिकित्सा कार्गो का परिवहन किया जा सके। इसमें मुख्य रूप से पूर्वोत्तर क्षेत्रों, द्वीपीय क्षेत्रों और पहाड़ी राज्यों पर ध्यान केन्द्रित किया गया है।
पवन हंस लिमिटेड सहित अन्य हेलीकॉप्टर सेवाएं जम्मू एवं कश्मीर, लद्दाख, द्वीपों और पूर्वोत्तर क्षेत्र में महत्वपूर्ण चिकित्सा कार्गो और रोगियों का परिवहन कर रही है। पवन हंस ने 3 मई, 2020 तक 7,729 किमी की दूरी तय करते हुए 2.27 टन कार्गो का परिवहन किया है।
घरेलू कार्गो परिचालक कंपनियां स्पाइसजेट, ब्लू डार्ट, इंडिगो और विस्तारा व्यावसायिक आधार पर उड़ानों का संचालन कर रही हैं। स्पाइसजेट ने 24 मार्च से 3 मई 2020 के दौरान 13,31,226 किमी की दूरी को कवर करते हुए 775 कार्गो उड़ानें संचालित कीं और 5,617 टन माल ढोया है। इनमें से 283 अंतर्राष्ट्रीय कार्गो उड़ानें थीं। ब्लू डार्ट ने 25 मार्च से 3 मई 2020 के दौरान 2,83,358 किमी की दूरी को कवर करते हुए 256 कार्गो उड़ानों का संचालन किया और 4,405 टन माल ढोया। इनमें से 13 अंतर्राष्ट्रीय कार्गो उड़ानें थीं। इंडिगो ने 3 अप्रैल से 3 मई 2020 के दौरान 1,46,547 किमी की दूरी को कवर करते हुए 88 कार्गो उड़ानें संचालित की हैं और लगभग 442 टन कार्गो का परिवहन किया है जिनमें 33 अंतर्राष्ट्रीय उड़ानें शामिल हैं। इसमें सरकार के लिए मुफ्त में ढोई जाने वाली चिकित्सा आपूर्ति भी शामिल है। विस्तारा ने 19 अप्रैल से 3 मई 2020 के दौरान 28,590 किलोमीटर की दूरी तय करते हुए लगभग 139 टन माल ढोने वाली 20 कार्गो उड़ानें संचालित की हैं।
अंतरराष्ट्रीय स्तर पर दवा, चिकित्सा उपकरण और कोविड-19 राहत सामग्री के परिवहन के लिए पूर्वी एशिया के साथ एक कार्गो एयर-ब्रिज की स्थापना की गई थी। इसमें एयर इंडिया द्वारा पूर्वी एशिया से लाए गए मेडिकल कार्गो की मात्रा 930 टन है। उपरोक्त के अलावा 14 अप्रैल से लेकर 3 मई 2020 तक ब्लू डार्ट ने गुआंगझू और शंघाई से लगभग 114 टन चिकित्सा सामग्री का परिवहन किया है। स्पाइसजेट ने भी 3 मई 2020 तक शंघाई और गुआंगझू से 204 टन चिकित्सा सामग्री का परिवहन किया और 3 मई 2020 तक हॉन्ग कॉन्ग और सिंगापुर से 16 टन चिकित्सा आपूर्ति का परिवहन किया।
कोयला मंत्रालय
"कोयला और खदान" पर भारत और ऑस्ट्रेलिया की पहली संयुक्त कार्य समूह  बैठक वर्चुअली आयोजित
13 अक्टूबर, 2021 को होने वाली आगामी भारत-ऑस्ट्रेलिया ऊर्जा वार्ता से पहले, आज यहां भारत और ऑस्ट्रेलिया के बीच "कोयला और खदान" पर पहली संयुक्त कार्य समूह  की बैठक वीडियो कॉन्फ्रेंसिंग के माध्यम से आयोजित की गयी।
इसकी सह-अध्यक्षता भारत की ओर से कोयला मंत्रालय के अतिरिक्त सचिव श्री विनोद कुमार तिवारी और ऑस्ट्रेलिया की ओर से रिसोर्सेस डिविजन के प्रमुख श्री पॉल ट्रॉटमैन ने की। अपने उद्घाटन भाषण में श्री तिवारी ने भारत में कोयला क्षेत्र के बारे में जानकारी दी और भविष्य के लिए उभरते परिदृश्य को प्रस्तुत किया। उन्होंने दोनों देशों में कोयला और खनन क्षेत्रों में संभावित सहयोग के लिए प्राथमिकता वाले क्षेत्रों को शामिल करने पर प्रकाश डाला।
चर्चा भारत में कोयला संसाधनों के वर्तमान और भविष्य के परिदृश्य, महत्वपूर्ण और रणनीतिक खनिजों की मांग एवं आपूर्ति परिदृश्य और ऑस्ट्रेलियाई समकक्ष के साथ संबंध, स्वच्छ कोयला प्रौद्योगिकी, भूतल कोयला गैसीकरण, कोल बेड मीथेन पर भारत ऑस्ट्रेलिया सहयोग, अग्नि शमन के लिये इस्तेमाल की जा रही तकनीक के आदान प्रदान, कोयला आधारित हाइड्रोजन, कार्बन कैप्चर यूटिलाइजेशन एंड स्टोरेज  पर केन्द्रित था। कोयला तकनीक पर व्यापार जगत के बीच सहयोग. प्रौद्योगिकी हस्तांतरण, कौशल विकास और प्रशिक्षण पर सहयोग, ऑस्ट्रेलिया से कोकिंग कोल आयात से संबंधित मुद्दों पर चर्चा की गयी।
दोनों पक्षों ने भविष्य में किसी भी संभावित सहयोग के लिए इन मुद्दों पर अपनी विशेषज्ञता साझा करने के बारे में चर्चा की और इस बात पर सहमति व्यक्त की कि इस मंच की सीमाओं से परे भी चर्चा को आगे बढ़ाया जाएगा।
भारतीय पक्ष की ओर से संसाधन, प्रौद्योगिकी, निरंतरता और व्यावसायिक अवसरों पर प्रजेंटेशन दिये गये। भारत की ओर से श्रीमती विस्मिता तेज, संयुक्त सचिव, श्री आनंदी प्रसाद, सलाहकार, कोयला मंत्रालय, श्री रंजीत रथ, सीएमडी, केएबीआईएल, श्री पीयूष कुमार, मुख्य प्रबंधक,सीआईएल और श्री ए.के राणा, निदेशक, सीएमपीडीआईएल के द्वारा प्रजेंटेशन दिये गये। ऑस्ट्रेलिया की ओर से वैश्विक संसाधन रणनीति, तकनीकों का लाभ, ऊर्जा और उद्योग को कार्बन मुक्त करने के लिये इंफ्रास्ट्रक्चर, कार्बन कैप्चर यूटिलाइजेशन एंड स्टोरेज  और कारोबारऔर कमोडिटी के बीच संबंध पर प्रजेंटेशन दिये गये। इसके साथ कई अन्य मुद्दों पर भी चर्चा हुई।
.
प्रधानमंत्री कार्यालय
प्रधानमंत्री ने लंदन के प्रसिद्ध एबी रोड स्टूडियोज में राष्ट्रगान प्रस्तुत करने के लिए रिकी केज की सराहना की
प्रधानमंत्री श्री नरेन्द्र मोदी ने लंदन के प्रसिद्ध एबी रोड स्टूडियोज में भारत के राष्ट्रगान की प्रस्तुति के लिए 100-वाद्य यंत्रों के साथ ब्रिटिश ऑर्केस्ट्रा, द रॉयल फिलहार्मोनिक ऑर्केस्ट्रा का संचालन करने के लिए भारतीय संगीतकार और ग्रैमी पुरस्कार विजेता रिकी केज की सराहना की।
रिकी केज के ट्वीट का उत्तर देते हुए प्रधानमंत्री ने ट्वीट किया;
“अदभुत। यह हर भारतीय को निश्चित रूप से गौरवान्वित करेगा।”